Case ID: 1223337
Sentence 18: Eyni zamanda o, da qeyd edilməlidir ki, Məhkum əvvəllər də X13 Məhkəmənin xx xxxxxx 2014-cü il tarixli hökmü ilə CM-nin 206.3.2 (ağır cinayət) və 318.1-ci (böyük ictimai təhlükə törətməyən cinayət) maddələri ilə təqsirli bilinərək, barəsində CM-nin 62.1-ci maddəsi tətbiq edlməklə CM-nin 66.3-cü maddəsinə əsasən cinayətlərin məcmusu üzrə qəti olaraq 3 (üç) il müddətə azadlıqdan məhrum etmə cəzasına məhkum olunmuş, “Məhkum edilmiş bir sıra şəxslərin əfv olunması haqqında” Azərbaycan Respublikası Prezidentinin xx xxxxxx 2014-cü il tarixli 972 saylı Sərəncamına əsasən əfv olunaraq cəzasının çəkilməmiş hissəsindən azad edilmiş və CM-nin 18.1-ci maddəsinə əsasən onun əməlində cinayətlərin residivi müəyyən edilərək CM-nin 83.3.4-cü maddəsinin tələblərinə uyğun olaraq məhkumluğu ödənilməmiş şəxs hesab olunmuşdur.Bu hallara istinad edən apellyasiya instansiyası məhkəməsi Məhkum həm CM-nin 206.3.2-ci maddəsi ilə, həm də cinayətlərin məcmusu üzrə təyin olunmuş cəzaları yüngülləşdirsə də, nəzərə almışdır ki, CM-nin 65.1-ci maddəsinə əsasən residivə, təhlükəli residivə və xüsusilə təhlükəli residivə görə cəza təyin edilərkən əvvəllər törədilmiş cinayətlərin sayı, xarakteri, ağırlığı və nəticələri, əvvəlki cəzanın islah təsirinin yetərli olmamasına səbəb olan hallar, habelə yeni cinayətin xarakteri, ağırlığı və nəticələri nəzərə alınır, CM-nin 65.2-ci maddəsinin tələbinə görə isə, residivə görə cəzanın müddəti törədilmiş cinayətə görə bu Məcəllənin Xüsusi hissəsinin müvafiq maddəsində müəyyən edilmiş daha ciddi cəza növünün son həddinin yarısından az ola bilməz.